මවුල දිනය
මවුල දිනය යනු, රසායනඥයන් සහ රසායන විද්‍යා ශිෂ්‍යයන් විසින්, ඔක්තොම්බර් 23 දින පෙ.ව. 6:02 සිට ප.ව. 6:02 දක්වා සැමරෙන   නිලනොලත් නිවාඩු දිනයක් වන අතර, දින ලිවීමේ ඇමරිකානු ක්‍රමය පරිදී එම දිනය 6:02 10/23 ලෙසින් ලියති.  මෙම වේලාව සහ දිනය ව්‍යුත්පන්න කර ඇත්තේ, ද්‍රව්‍යය එක්  මවුලයක ඇති අංශූන් (පරමාණු හෝ අණු) සංඛ්‍යාව වශයෙන් අර්ථ දක්වා ඇති හා, දළ වශයෙන්  6.02×1023 වන්නාවූ, එස්අයි පදනම් ඒකක හතෙන් එකක් වන  ඇවගාඩ්රෝ සංඛ්‍යාව වෙතිනි.

1980 ගණන් වල මුල් භාගයේදී ද සයනස් ටීචර් යන්නෙහි පළවූ ලිපියක් වෙතින් මවුල දිනයෙහි සම්භවය ඇති විය.  මෙම ලිපියෙන් පෙළඹුනු, දැනට  විශ්‍රාමලත්  උසස් පාඨශාලා  රසායන විද්‍යා ගුරුවරයෙක් වන, ප්‍රෙයරි ඩු ෂන්, විස්කොන්සින් හි ජීවත් වන  මොරිස් ඕලර් විසින්, 1991 මැයි 15 දිනදී ජාතික මවුල දින පදනම (NMDF) පිහිටුවන ලදි.

එක්සත් ජනපදයෙහි, දකුණු අප්‍රිකාවෙහි, ඕස්ට්‍රේලියාවේ සහ කැනඩාවේ බොහෝ උසස් පාඨශාලාවන්හීදී මවුල දිනය සමරනු ලබන්නේ රසායන විද්‍යාව කෙරෙහි කැමැත්තක් ශිෂ්‍යයන් තුල ඇතිකිරීම සඳහා වන අතර, රසායන විද්‍යාව හෝ  මවුල ආශ්‍රිත විවිධ ක්‍රියාකාරකම් එදිනදී සිදු කෙරෙති.

තේමා

විකල්ප සැමරුම් 
සමහර පාසැල් විසින් ඔක්තොම්බර් 23 අවට "මවුල සතියක්" සමරනු ලැබේ.
 ඇමරිකානු රසායන විද්‍යා සමිතිය විසින්,  ජාතික රසායන විද්‍යා සතිය සඳහා අනුග්‍රාහකත්වය සපයන අතර,එය ලෙසින් සැලකෙන්නේ 23 වන දින අඩංගු වන හා ඉරිදා දිනයකින් ඇරඹී සෙනසුරාදා දිනයකින් කෙළවර වන සතියයි.  මෙය නිසා ජාතික රසායන විද්‍යා සතිය තුල මවුල දිනය  අනුකල කොටසක් බවට පත් වෙයි.

මෙයද බලන්න 
පයි දිනය
වර්ග මූල දිනය
අනුක්‍රමික වේලාව
10:23 ව්‍යාපාරය

ආශ්‍රිත

බාහිර සබැඳි 
නැෂනල් මෝල් ඩේ ෆවුන්ඩේෂන්, ඉන්කෝපරේටඩ්.
සම් මෝල් ඩේ ඇක්ටිවිටීස්

ඔක්තොම්බර් මස තුල සැමරුම්
නිලනොවන සැමරුම්
රසායන විද්‍යා සිදු වීම්
රසායන විද්‍යාව